Tíðindi: Arbeiðsmarknaður Ι 24. apríl 2017 Føroya Arbeiðsgevarafelag og S & K hava undirskrivað nýggjan sáttmála Fríggjadagin 21. apríl skrivaðu Føroya Arbeiðsgevarafelag og S & K undir nýggjan tvey ára sáttmála. Partarnir eru samdir um eina lønarhækking á 2% hin 1. mai 2017 og 2% hin 1. mai 2018. Eftirlønin hækkar við 0,25% hin 1. mai 2017 og 0,38% hin 1. mai 2018. Tilsamans er hetta sama hækking sum í hinum semjunum, ið eru gjørdar millum fakfeløg á privata arbeiðsmarknaðinum og Føroya Arbeiðsgevarafelag.